CELEX: 62000CC0460
Language: da
Date: 2001-07-12
Title: Forslag til afgørelse fra generaladvokat Geelhoed fremsat den 12. juli 2001. # Kommissionen for De Europæiske Fællesskaber mod Den Hellenske Republik. # Traktatbrud - Direktiv 96/48/EF - Interoperabilitet i det transeuropæiske jernbanesystem for højhastighedstog. # Sag C-460/00.

Vigtig juridisk meddelelse

|

62000C0460

Forslag til afgørelse fra generaladvokat Geelhoed fremsat den 12. juli 2001.  -  Kommissionen for De Europæiske Fællesskaber mod Den Hellenske Republik.  -  Traktatbrud - Direktiv 96/48/EF - Interoperabilitet i det transeuropæiske jernbanesystem for højhastighedstog.  -  Sag C-460/00.  

Samling af Afgørelser 2001 side I-08255

Generaladvokatens forslag til afgørelse

1. I den foreliggende sag har Kommissionen for De Europæiske Fællesskaber i henhold til artikel 226 EF nedlagt påstand om, at Domstolen fastslår, at Den Hellenske Republik har tilsidesat sine forpligtelser i henhold til EF-traktaten, idet den ikke inden for den fastsatte frist har vedtaget de love og administrative bestemmelser, der er nødvendige for fuldt ud at efterkomme Rådets direktiv 96/48/EF af 23. juli 1996 om interoperabilitet i det transeuropæiske jernbanesystem for højhastighedstog (herefter »direktivet«), subsidiært idet den ikke har givet Kommissionen meddelelse herom.2. I henhold til direktivets artikel 23, skal medlemsstaterne senest den 8. april 1999 sætte de love og administrative bestemmelser, der er nødvendige for at efterkomme direktivet, i kraft og straks underrette Kommissionen herom.3. Kommissionen tilsendte Den Hellenske Republik en åbningsskrivelse den 5. august 1999, idet Kommissionen ikke havde modtaget nogen meddelelse fra den græske regering om foranstaltninger, som denne havde truffet med henblik på at gennemføre direktivet. De græske myndigheder reagerede ikke på åbningsskrivelsen. Kommissionen tilstillede derfor den 24. januar 2000 Den Hellenske Republik en begrundet udtalelse, hvori Kommmissionen opfordrede Den Hellenske Republik til at træffe de foranstaltninger, der var nødvendige for at efterkomme den begrundede udtalelse inden for en frist på to måneder. Da den græske regering ikke efterkom udtalelsen, anlagde Kommissionen den 20. december 2000 sag ved Domstolen.4. Kommissionen har i sit søgsmål gjort gældende, at Den Hellenske Republik ikke den 8. april 1999 havde udstedt alle de love og administrative bestemmelser, der er nødvendige for at opfylde de forpligtigelser, der følger af direktivet. Kommissionen har ligeledes hævdet, at Den Hellenske Republik ikke har opfyldt sine forpligtigelser i henhold til artikel 10, stk. 1, EF og artikel 249, stk. 3, EF.5. Den græske regering har påberåbt sig et udkast til et præsidentdekret med det formål at gennemføre direktivet. Proceduren for vedtagelse af dette udkast er endnu ikke afsluttet. Den græske regering begrunder forsinkelsen med gennemførelsen af direktivet med afgørelsen af spørgsmål forbundet med opfyldelsen af væsentlige krav og udpegelsen af bemyndigede organer med hensyn til gennemførelsen af proceduren for udfærdigelse af EF-erklæring om overensstemmelse. Jeg skal hertil bemærke, at det fremgår af fast retspraksis, at en medlemsstat ikke kan påberåbe sig bestemmelser, fremgangsmåder eller forhold i sin nationale retsorden til støtte for, at forpligtelser og frister, der følger af EF-direktiver, ikke overholdes .Forslag til afgørelsePå denne baggrund foreslår jeg Domstolen følgende afgørelse:1) Den Hellenske Republik har tilsidesat sine forpligtelser i henhold til EF-traktaten, idet den ikke inden for den fastsatte frist har vedtaget de love og administrative bestemmelser, der er nødvendige for fuldt ud at efterkomme Rådets direktiv 96/48/EF af 23. juli 1996 om interoperabilitet i det transeuropæiske jernbanesystem for højhastighedstog, subsidiært idet den ikke har givet Kommissionen meddelelse herom.2) Den Hellenske Republik betaler sagens omkostninger i henhold til procesreglementets artikel 69, stk. 2.